Indra Lorentzen

Indra Lorentzen (født 17. august 1956) i Stockholm er en norsk-svensk-indonesisk ballettdanser, koreograf og instruktør. 

Lorentzen er født i Sverige med indonesisk far og svensk mor. Familien flyttet til Norge og hun vokste opp i Oslo. Skolegangen var ved St. Sunniva skole (Oslo). 

Hun er regnet som en av Norges fremste ballettdansere og koreografer.

 Utdanning 
Hun begynte å danse som fireåring, mens familien fremdeles bodde i Stockholm.https://sceneweb.no/nb/artist/7032/Indra_Lorentzen. I Norge ble hun elev hos ballettpedagogen Rita Tori. Som ungdom utdannet hun seg til danser i København, London, Genève, New York og ved New York Pantomime School. 

 Karriere 
16 år gammel kom hun i 1972 som kursdeltaker til Nasjonalballetten. Der ble hun ansatt i 1973. Etter fire år i ensemblets corps de ballet ble hun forfremmet til solist i 1977.  

Lorentzen danset ledende roller som Miranda i Stormen, George Sand i En kvinne ved navn George (1989), som Angelica Gallo i Tango Buenos Aires 1907Tango Buenos Aires (1907) - (1987-88) Medvirkende sceneweb.no, La Sylphide og hovedrollen i Kjersti Alvebergs Volven (1989).  

Utenom Nasjonalballetten danset hun i Tigerstaden Danseteater og den svenske Cullbergballetten (1984-85, blant annet i filmen Abbalett).

Fra 1991 til 1993 hadde hun et lengre skadeavbrekk. I 1998 pensjonerte hun seg fra Nasjonalballetten. Hun har senere undervist ved Statens Balletthøgskole.

 Koreografi 
Siden 1990-tallet har hun koreografert og regissert forestillinger på Västanå teater i Sunne i Sverige.Reisende i bevegelse, www.aftenbladet.no. 24. oktober 2001

Hun har koreografert i Kalaallit Nunaat på Grønland. Ved Beaivváš Sámi Teahter koreograferte hun Bárgiduvvon bálgát (1994) og Ridn`oaivi ja nieguid oaidni (2008). Hun har interessert seg for og studert scenekunst fra andre kulturer som Indonesia, Bangladesh og Alaska.

 Utmerkelser og priser 
 Dansekritikerprisen 1980 for Aili i Månereinen
 Oslo bys kulturpris 1984 på kr 12 000
 Norsk Kassettavgiftsfonds stipend for prosjektet Livsrytmer
 Gammleng-prisen 2015 i klassen veteran - danserGammleng-prisen - vinnere 1982-2023 ffuk.no
 Anders Jahres kulturpris 2023 (delt med Sverre Anker Ousdal og Jo Strømgren)Norges største kulturpris til scenekunstnerne Indra Lorentzen, Sverre Anker Ousdal og Jo Strømgren shakespearetidsskrift.no, 26. juni 2023

 Referanser 

Kategori:Norske ballettdansere
Kategori:Norske koreografer